Document ID: 32001D0572

32001D0572
L 203/16
JURNALUL OFÍCIAL AL UNIUNII EUROPENE
DECIZIA CONSILIULUI
din 23 iulie 2001
de modificare a Deciziei 90/424/CEE privind cheltuielile în domeniul veterinar
(2001/572/CE)
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Decizia 90/424/CEE a Consiliului din 26 iunie 1990 privind cheltuielile în domeniul veterinar (1), în special articolul 24 alineatele (1) și (2),
având în vedere propunerea Comisiei,
întrucât:
(1)
Decizia 90/424/CEE prevede posibilitatea acordării de către Comunitate a unei contribuții financiare pentru eradicarea și monitorizarea bolilor cuprinse în lista anexată la decizia în cauză.
(2)
Lista poate fi suplimentată sau modificată astfel încât să se țină seama de evoluția stării de sănătate în cadrul Comunității.
(3)
Anemia infecțioasă a somonului (AIS) este o boală recentă, care a apărut prima dată în spațiul comunitar în 1998 și care poate provoca pagube importante pentru industria creșterii somonului.
(4)
Este important ca AIS să fie ținută sub control, cu scopul de a preveni răspândirea sa în alte zone.
(5)
Boala limbii albastre este o boală virală transmisă de artropode ovinelor, caprinelor, bovinelor și altor rumegătoare.
(6)
Boala limbii albastre are impact internațional asupra deplasării animalelor vii din speciile sensibile, fiind inclusă în Lista A a Organizației Mondiale pentru Sănătate Animală.
(7)
În 1998 boala limbii albastre a pătruns din țări terțe pe teritoriul Comunității și s-a răspândit prin intermediul purtătorilor infestați.
(8)
Datorită condițiilor climaterice, anumite zone din Uniunea Europeană trebuie considerate zone cu risc sporit în ceea ce privește boala limbii albastre.
(9)
Decizia 90/424/CEE prevede măsuri de urgență aplicabile în cazul apariției bolii limbii albastre. De asemenea, este prevăzută acordarea de către Comunitate a unei contribuții financiare pentru monitorizare și anumite măsuri de control, inclusiv pentru vaccinarea împotriva bolii limbii albastre în zone cu risc sporit sau în zone în care boala are caracter endemic.
(10)
Având in vedere cele anterioare, AIS și boala limbii albastre ar trebui incluse în lista respectivă pentru obținerea unei contribuții financiare din partea Comunității pentru punerea în aplicare a programelor de eradicare și supraveghere a acestor boli. În cazul bolii limbii albastre ar trebui adoptate criterii specifice care să permită punerea în aplicare a măsurii financiare prevăzute la articolul 24 alineatul (1) din Decizia 90/424/CEE.
(11)
Pentru obținerea unei contribuții financiare din partea Comunității trebuie respectate cerințele relevante din Decizia 90/424/CEE și, în legătură cu AIS, din Directiva 93/53/CEE a Consiliului din 24 iunie 1993 de introducere a unor măsuri comunitare minime pentru controlul anumitor boli ale peștilor (2).
(12)
Regulamentul (CE) nr. 2792/1999 al Consiliului din 17 decembrie 1999 de definire a modalităților și condițiilor pentru acțiunile structurale ale Comunității în sectorul pescuitului (3), în special articolul 15 alineatul (3) litera (g), constituie baza legală adecvată de asigurare a asistenței financiare pentru AIS; în consecință, dispozițiile din titlul III din Regulamentul (CE) nr. 1260/1999 al Consiliului din 21 iunie 1999 de stabilire a dispozițiilor generale privind Fondurile structurale (4) se aplică prin derogare de la dispozițiile articolului 24 alineatele (5) și (6) teza a doua și alineatele (8) și (9) din Decizia 90/424/CEE.
(13)
Decizia 90/424/CEE trebuie modificată în consecință,
ADOPTĂ PREZENTA DECIZIE:
Articolul 1
În anexa la Decizia 90/424/CEE se inserează următoarele liniuțe la grupa 1:
„-
anemia infecțioasă a somonului (AIS) (5);
-
boala limbii albastre în zone cu risc sporit sau cu apariții endemice ale bolii (6).
Articolul 2
Prezenta decizie se adresează statelor membre.
Adoptată la Bruxelles, 23 iulie 2001.

Labels: 15
19
5
6